b'\n_START_ARTICLE_\nLehtohopeat\xc3\xa4pl\xc3\xa4\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nLehtohopeat\xc3\xa4pl\xc3\xa4n siipien k\xc3\xa4rkiv\xc3\xa4li on noin 31\xe2\x80\x9344 mm. Naaraat ovat keskim\xc3\xa4\xc3\xa4rin koiraita kookkaampia.\n_START_SECTION_\nLevinneisyys\n_START_PARAGRAPH_\nLehtohopeat\xc3\xa4pl\xc3\xa4 on boreomontaani laji. Se esiintyy laikuttaisesti Euraasiassa Keski-Euroopan l\xc3\xa4nsiosista Baltiaan, Suomeen ja Ven\xc3\xa4j\xc3\xa4lle ja t\xc3\xa4\xc3\xa4lt\xc3\xa4 Siperiaan, Altai- ja Kenteivuorille. Laji puuttuu Skandinaviasta. Pohjois-Amerikassa laji esiintyy Labradorista Alaskaan sek\xc3\xa4 Yhdysvaltojen pohjoisosissa ja Kalliovuorilla New Mexicoon saakka._NEWLINE_Levinneisyys Suomessa on rajoittunut muutamille alueille erityisesti Kaakkois-Suomessa (Pernaja ja Kitee). Perhosta esiintyy mahdollisesti my\xc3\xb6s Etel\xc3\xa4-H\xc3\xa4meess\xc3\xa4 ja Satakunnassa. Lehtohopeat\xc3\xa4pl\xc3\xa4 on ollut Suomessa aina harvinainen laji, mutta levinneisyys on ollut aikaisemmin laajempi, jolloin sit\xc3\xa4 on tavattu my\xc3\xb6s Varsinais-Suomessa. Laji on rauhoitettu Suomessa.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nLehtohope\xc3\xa4t\xc3\xa4pl\xc3\xa4n elinymp\xc3\xa4rist\xc3\xb6\xc3\xa4 ovat valoisat mets\xc3\xa4maastot, mets\xc3\xa4nreunat ja aukiot. Alpeilla lajia tavataan 1\xc2\xa0200\xe2\x80\x931\xc2\xa0700 metrin korkeudessa. Elinymp\xc3\xa4rist\xc3\xb6\xc3\xa4 Suomessa ovat rehev\xc3\xa4t ja lehtomaiset mets\xc3\xa4t, joissa se lent\xc3\xa4\xc3\xa4 puoliavoimilla paikoilla.\n_START_SECTION_\nLentoaika ja elintavat\n_START_PARAGRAPH_\nLehtohopeat\xc3\xa4pl\xc3\xa4n lentoaika on kes\xc3\xa4\xe2\x80\x93hein\xc3\xa4kuussa riippuen esiintymisalueesta. Lentoaika Suomessa on kes\xc3\xa4kuun lopulta hein\xc3\xa4kuun lopulle. Runsaimman lennon ajankohta riippuu kes\xc3\xa4n s\xc3\xa4ist\xc3\xa4. Laji talvehtii keskenkasvuisena toukkana.\n_START_SECTION_\nRavintokasvi\n_START_PARAGRAPH_\nToukan ravintokasveja ovat orvokit (Viola) ja tattaret (Polygonum).'